Αμμούδι (Σαντορίνη)

Το Αμμούδι είναι ένα από τα λιμανάκια της Οίας, Σαντορίνη. Χρησιμοποιόταν παλιότερα ως λιμάνι για ιστιοφόρα εμπορικά πλοία που μετέφεραν προϊόντα όλου του νησιού. Τα κτίσματά του ήταν κυρίως αποθήκες αυτών των εμπορευμάτων.

 Ιστορία 
Από τον σεισμό του 1956, καταστράφηκαν αρκετά κτίσματα και το λιμάνι.

Στο διάστημα 1978 - 1980, ο ΕΟΤ αναστήλωσε 6 κτήρια, ενώ παράλληλα έγιναν και διάφορα έργα υποδομής.

 Γενικά 

Η πρόσβαση από ξηράς γίνεται είτε από τα 214 σκαλιά που ξεκινούν κάτω από το Κάστρο της Οίας είτε μέσω του ασφαλτόδρομου.

Το Αμμούδι λειτουργεί ως μικρό λιμάνι για πλοιάρια που κάνουν εκδρομές στη Νέα Καμένη, στη Θηρασιά και στο νησάκι του Αγίου Νικολάου. Επίσης η περιοχή είναι μία από της περιοχές της Σαντορίνης που προσφέρεται για υποβρύχιες καταδύσεις (SCUBA diving), καθώς είναι μία από αυτές όπου υπάρχουν καταδυτικά κέντρα.

Από τον οικισμό υπάρχει πρόσβαση και προς το εκκλησάκι του Αϊ Νικόλα του Περαματάρη.

Στην περιοχή υπάρχουν αρκετές ταβέρνες. Στη θαλάσσια περιοχή γύρω από το Αμμούδι γυρίστηκαν σκηνές από το Lara Croft: Tomb Raider – The Cradle of Life.

 Παραπομπές 

μικρογραφία|Αμμούδι στην Οία της Σαντορίνης. Oia village Santorini.

Κατηγορία:Γεωγραφία της Θήρας